Deserta petrelo

La Deserta petrelo (Pterodroma deserta) estas malgranda marbirdo de la genro de burdopetreloj nome Pterodroma kiu reproduktiĝas en la insulo Bugio de la Desertas ĉe Madejro, Portugalio.

Taksonomio
La burdopetreloj de la genro Pterodroma estas marbirdoj de moderklimataj kaj tropikaj oceanoj. Multaj estas malmulte konataj, kaj ties ofte simila aspekto kondukis al la fakto ke la taksonomio de la grupo iĝis tre flua. Kvankam la sistematiko de tiu specio ne estis ankoraŭ definitive certigita, provizore kelkaj fakuloj jam disigis la Desertan petrelon, separate la reproduktulojn de Desertas el tiuj de la insularo Kaboverdo, dum aliaj konsideras ĝin subspecio de la Feaa petrelo.

Aspekto
Kiel la tri specioj de la komplekso Pterodroma feae/madeira/desertae, ĝi estis iam supozata subspecio de ununura specio: Pterodroma mollis. Kompreneble estas tre malfacile apartigi ilin. Resumo de informo el morfologia studo havigas lumon pri la temo:
 Laŭ ĝenerala grando feae estas pli proksima al deserta kaj ambaŭ estas pli grandaj ol madeira (flugillongo - f:262, d: 264, m: 248; tarso - f:34.7, d: 35.2, m: 32.7).
 Bekolongo denove simila ĉe feae kaj deserta kaj ambaŭ estas pli grandaj ol madeira (f:29.0, d: 28.6, m: 26.3).
 Bekoprofundo multe plej granda ĉe deserta, pli malgranda ĉe madeira, kaj intermeza ĉe feae (f:11.9, d: 12.9, m: 10.5).
Laŭ proporcioj:
 (Bekolongo/flugillongo) (f:11.1%, d: 10.8%, m: 10.6%) estas pli simila en la tri taksonoj.
 (Bekolongo/bekoprofundo) (f: 2.44, d: 2.22, m: 2.53) estas pli malaltaj ĉe deserta, kaj pli alta ĉe madeira. Ĉe feae ĝi estas intermeza, sed pli ol duoble pli proksime al madeira ol al deserta.

Ekologio
Studo de la Woods Hole Oceanographic Institution pruvis, ke kiam venas ciklono, ĉirkaŭ unu kvarono de la specio ekflugas al la ciklono kaj restas malantaŭ ĝi dum kelkaj tagoj kaj miloj da kilometroj helpite de la vostoventoj. La tialo estas ke supreniras malvarmaj akvoj kun pli da klorofilo kaj tiel la petreloj povas manĝi pli da kalamaroj kaj fiŝetoj.Ventura, Sander, Catry, Wakefield, De Pascalis, Richardson, Granadeiro, Silva kaj Ummenhofer (2024), "Oceanic seabirds chase tropical cyclones", Current Biology, 34: 3279-3285. Citita en Eduardo de Juana "Un petrel que aprovecha los huracanes", Aves y naturaleza, nº 43, Madrido, 2024, paĝo 13.

Notoj

Kategorio:Petreloj
Kategorio:Procelarioformaj
Kategorio:Birdoj de Ameriko
Kategorio:Birdoj de Atlantiko
Kategorio:Birdoj de Eŭropo
Kategorio:Birdoj de Afriko